gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4873, del 29-10-2004 (2004/10953)

Notificació en extracte a Enrique Muñoz Gumilla. Expedient número 325/2004.
---------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10274


Organisme emissor
:   Conselleria de Territori i Habitatge

Tipus de document
:   Anunci

Notificació en extracte a Enrique Muñoz Gumilla. Expedient número 325/2004. [2004/A10615]
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (BOE 12, de 14 de gener de 1999), es fa pública notificació en extracte de la resolució dels expedients sancionadors que s'indiquen, instruïts per la Conselleria de Territori i Habitatge a les persones o entitats denunciades que a continuació s'allisten, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 325/3325 APS.
  
Interessat: Enrique Muñoz Gumilla.
  
Últim domicili conegut: c/ Xàtiva, 13, 46663 Sedaví (València)
  
Assumpte: acord d'iniciació i mesura cautelar dictats pel director territorial de Territori i Habitatge de València el 28 de setembre de 2004.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer Francesc Cubells, 7, 46355 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa les persones interessades del dret que els assisteix d'aportar les al·legacions que estimen convenients en la seua defensa, o, si és el cas, d'interposar recurs, tot això dins del termini legalment establit. Transcorregut aquest sense haver fet ús de l'esmentat dret, es dictaran les resolucions oportunes.
Diari Oficial de la Generalitat Valenciana


Sumari del DOGV 4705, del 04-03-2004 (2004/1720)

Informació pública del Pla General d'Ordenació Urbana d'Algar de Palancia, juntament amb l'estudi d'impacte ambiental.
----------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1720


Organisme emissor
:   Ajuntament d'Algar de Palància

Tipus de document
:   Anunci

Informació pública del Pla General d'Ordenació Urbana d'Algar de Palancia, juntament amb l'estudi d'impacte ambiental. [2004/Q1720]
  
El Ple de l'Ajuntament acorda:
  
Primer. Sotmetre el Pla General d'Ordenació Urbana d'Algar de Palancia, juntament amb l'estudi d'impacte ambiental i la resta de documentació que en forma part a:
  
- Informació pública per un període d'un mes des de la publicació en el Diari Oficial de la Generalitat Valenciana i en un diari oficial d'àmplia difusió a la localitat.
  
- Informe dels diversos departaments i òrgans competents de l'administració exigits per la legislació reguladora de les seues respectives competències, així com un dictamen dels municipis confrontants.
  
Segon. Suspendre l'atorgament de llicències en aquelles àrees del territori les noves determinacions de les quals suposen un modificació del règim urbanístic vigent fins que es produïsca l'aprovació definitiva del Pla General, o en tot cas durant el termini de dos anys.
Diari Oficial de la Generalitat Valenciana


Sumari del DOGV 4699, del 25-02-2004 (2004/1317)

RESOLUCIÓ de 23 de desembre de 2003, de la Universitat Jaume I, per la qual nomena, en virtut de concurs públic, Elena María Ortells Montón professora titular d'universitat en l'àrea de coneixement de Filologia Anglesa.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4699

Data del DOGV
:   25-02-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/1317


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 23 de desembre de 2003, de la Universitat Jaume I, per la qual nomena, en virtut de concurs públic, Elena María Ortells Montón professora titular d'universitat en l'àrea de coneixement de Filologia Anglesa. [2004/F1317]
  
D'acord amb la proposta formulada per la comissió constituïda per a jutjar el concurs públic convocat per la Resolució de la Universitat Jaume I de 8 de novembre de 2001 per a la provisió de la plaça de professor titular d'universitat de l'àrea de coneixement de Filologia Anglesa (concurs 4/2001, plaça núm. 106/2001), i tenint en compte que la concursant proposada compleix els requisits establerts en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 20 de la Llei Orgànica 6/2001, de 21 de desembre, d'Universitats, i altres disposicions que la despleguen, resol:
  
Nomenar Elena María Ortells Montón, DNI número 37478433-V, professora titular d'universitat en l'àrea de coneixement de Filologia Anglesa, adscrita al Departament de Filologia Anglesa i Romànica.
  
Castelló de la Plana, 23 de desembre de 2003.- El rector: Francisco Toledo Lobo.
Diari Oficial de la Generalitat Valenciana


Sumari del DOGV 4731, del 14-04-2004 (2004/2854)

Informació pública de la pèrdua de l'original de la carta de pagament número 4685D563889UR, en relació amb l'expedient de contractació número 42/1994.
------------------------------------------------------------------------------------------------------------------------------------------------------

### Dades del document

Número de DOGV
:   4731

Data del DOGV
:   14-04-2004

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2004/2854


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament número 2386Y852550BC, en relació amb l'expedient de contractació número 42/1994. [2004/E2854]
  
S'ha perdut l'original de la carta de pagament número 7345C285401NC corresponent al dipòsit en metàl·lic de 1.183,99 euros, en relació amb l'expedient de contractació 42/1994, a nom d'Excursiones Marítimas, SL, i constituïda a favor de la Conselleria d'Obres Públiques, Urbanisme i Transports.
  
En compliment del que disposa l'apartat tercer, de l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana , no s'hi produïx cap reclamació.
Diari Oficial de la Generalitat Valenciana


Sumari del DOGV 4785, del 29-06-2004 (2004/6560)

Informació pública de la modificació puntual número 5 de les normes secundàries de planejament urbanístic denominada ampliació del sòl residencial a La Pobla Tornesa.
----------------------------------------------------------------------------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6560


Organisme emissor
:   Ajuntament de la Pobla Tornesa

Tipus de document
:   Anunci

Informació pública de la modificació puntual número 5 de les normes secundàries de planejament urbanístic denominada ampliació del sòl residencial a La Pobla Tornesa. [2004/S6560]
  
L'Ajuntament Ple en sessió ordinària celebrada el dia 2 de juny de 2004 va acordar sotmetre a informació pública per termini d'un mes, la modificació puntual denominada ampliació del sòl residencial a La Pobla Tornesa, conjuntament amb l'expedient instruït a l'efecte.
  
Durant este termini, comptador des del dia següent de la publicació en el Diari Oficial de la Generalitat Valenciana, es podrà consultar l'expedient a la Secretaria de l'Ajuntament perquè se'n prenga coneixement i interposició d'al·legacions si s'escau.
Diari Oficial de la Generalitat Valenciana


Sumari del DOGV 4764, del 31-05-2004 (2004/5565)

Concursos números CTCM 04/23 i CTCM 04/24. Execució de les obres de rehabilitació de fatxades i cobertes en els blocs 1 i 2 de l'entorn de la plaça d'Oran d'Alacant.
---------------------------------------------------------------------------------------------------------------------------------------------------------------------

### Dades del document

Número de DOGV
:   4764

Data del DOGV
:   31-05-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/5565


Data del document
:   24-05-2004

Organisme emissor
:   Institut Valencià d'Habitatge, SA

Tipus de document
:   Concurs

Descriptors 

:   * Alacant
    * licitació
    * contracte d'obres

Concursos números CTCM 04/23 i CTCM 04/24. Execució de les obres de rehabilitació de fatxades i cobertes en els blocs 1 i 2 de l'entorn de la plaça d'Oran d'Alacant. [2004/F5565]
  
Objecte: obres de rehabilitació de fatxades i cobertes en el bloc 1 de l'entorn de la plaça d'Oran d'Alacant. Exp. obres: RA-00/004 (B).
  
Pressupost de licitació: 184.483,75 euros. IVA exclòs.
  
Termini d'execució: 5 mesos.
  
Objecte: obres de rehabilitació de fatxades i cobertes en el bloc 2 de l'entorn de la plaça d'Oran d'Alacant. Exp. obres: RA-00/004 (C).
  
Pressupost de licitació: 273.782,75 euros. IVA exclòs.
  
Termini d'execució: 5 mesos.
  
Les dos obres constituïxen un únic lot d'adjudicació, per la qual cosa necessàriament s'haurà d'oferir ambdós.
  
Termini de presentació de proposicions: 15 dies naturals, a comptar des de l'endemà de la publicació del present anunci. El termini finalitzarà a les 14.00 hores de l'últim dia del còmput, o a les 14.00 hores del dia següent hàbil, quan l'últim dia de termini coincidisca amb dissabte, diumenge o dia festiu en la localitat on s'ubique el lloc de presentació de sol·licituds.
  
Lloc de presentació: personalment en el registre de l'Institut Valencià de l'Habitatge, SA, situat a València, carrer d'En Bou, número 9 i 11.
  
Documents d'interés per als licitadors: l'examen dels expedients, podrà realitzar-se a València, carrer d'En Bou, número 9, els dies d'oficina de 09.00 a 14.00 hores, o a través de la pàgina web de l'IVVSA: www.ivvsa.es. Consultes juridicoadministratives, telèfon 862 155 511, i consultes tècniques, telèfon 428 500 600.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 4801, del 20-07-2004 (2004/7432)

Expedient número SU-14-2004. Subministrament i instal·lació d'un grup electrogen per al Consorci Hospital General Universitari de València.
-------------------------------------------------------------------------------------------------------------------------------------------

### Dades del document

Número de DOGV
:   4801

Data del DOGV
:   20-07-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/7432


Data del document
:   14-07-2004

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * licitació
    * màquina elèctrica
    * contracte de subministraments
    * adjudicació de contracte administratiu

Expedient número SU-14-2004. Subministrament i instal·lació d'un grup electrogen per al Consorci Hospital General Universitari de València. [2004/X7432]
  
1. Entitat adjudicadora
  
a) Organisme: Consorci Hospital General Universitari de València.
  
b) Dependència que tramita l'expedient: Servici de Contractació i Logística.
  
c) Número d'expedient: SU-14-2004
  
2. Objecte del contracte
  
a) Tipus de contracte: subministrament.
  
b) Descripció de l'objecte: subministrament i instal·lació d'un grup electrogen per al Consorci Hospital General Universitari de València.
  
c) Lot:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.742 de 29 d'abril de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic
  
4. Pressupost base de licitació o cànon d'explotació
  
Import total: 195.000,00 (euros).
  
5. Adjudicació
  
a) Data: 4 de juny de 2004
  
b) Contractista: Germanía de Instalaciones y Servicios, SL.
  
c) Nacionalitat: espanyola.
  
d) Import d'adjudicació: 175.568,51 euros.
Diari Oficial de la Generalitat Valenciana


Sumari del DOGV 4896, del 02-12-2004 (2004/12991)

CORRECCIÓ d'errades de l'Orde de 26 de juliol de 2004, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana (DOGV núm. 4.832, d'1.09.2004).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/12345


Data del document
:   22-11-2004

Organisme emissor
:   Conselleria d'Empresa, Universitat i Ciència

Tipus de document
:   Correcció d'errades

Correcció d'errades

 Descriptors 

:   * suport econòmic
    * enginyer
    * personal d'investigació
    * professió de l'urbanisme
    * centre d'investigació
    * assignació per estudis
    * investigació científica

CORRECCIÓ d'errades de l'Orde de 26 de juliol de 2004, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana (DOGV núm. 4.832, d'1.09.2004). [2004/A12349]
  
Advertida errada en l'annex VII de l'Orde de 26 de juliol de 2004, on s'especifiquen els perfils d'aplicació de les beques per a la formació de personal tècnic de suport a la investigació (modalitat A), proposats per les universitats i els centres d'investigació ubicats a la Comunitat Valenciana, on els becaris i les becàries han de desplegar la seua tasca, es procedix a la seua correcció en els següents termes:
  
En el centre d'investigació Universitat Miguel Hernándex d'Elx, perfil: TS/05/UMH/01, departament-institut-centre: Institut de Neurociències. Descrip. treball: ús i manteniment de microscopi multifotó, s'ha d'afegir la següent titulació: enginyer en Electrònica
  
Esta correcció d'errades suposa l'obertura d'un nou termini de 10 dies hàbils per a la presentació de sol·licituds per a este perfil, comptadors des de l'endemà de la publicació de la present correcció.
Diari Oficial de la Generalitat Valenciana


Sumari del DOGV 4826, del 24-08-2004 (2004/8583)

Informació pública del nomenament de Luis A. Prieto Martín com a personal eventual, per al lloc d'assessor de personal.
-----------------------------------------------------------------------------------------------------------------------

### Dades del document

Número de DOGV
:   4826

Data del DOGV
:   24-08-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/8583


Organisme emissor
:   Ajuntament d'Orihuela

Tipus de document
:   Anunci

Informació pública del nomenament de Luis A. Prieto Martín com a personal eventual, per al lloc d'assessor de personal. [2004/F8583]
  
Pel Decret de l'Alcaldia de data 8 de juny de 2004, es va nomenar Luis A. Prieto Martín com a personal eventual, per al lloc d'assessor de personal, amb efectes del dia 8 de juny de l'any 2004. L'interessat percebrà una retribució bruta anual referida a 12 mensualitats de 7.584,24 euros.
  
Cosa que es fa pública en compliment del que s'establix en l'article 104.3 de la Llei Reguladora de Bases del Règim Local i l'article 6 del Text Refós de la Llei de la Funció Pública Valenciana.
Diari Oficial de la Generalitat Valenciana


Sumari del DOGV 4690, del 12-02-2004 (2004/1268)

Extracte de les bases i convocatòria per a la selecció d'una plaça d'inspector de la Policia Local vacant en la plantilla de personal funcionari d'este Ajuntament de Moncada, corresponents a l'oferta d'ocupació pública de 2002.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4690

Data del DOGV
:   12-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1268


Data del document
:   28-01-2004

Organisme emissor
:   Ajuntament de Montcada

Tipus de document
:   Convocatòria

Descriptors 

:   * Moncada
    * concurs administratiu
    * policia
    * administració local

Extracte de les bases i convocatòria per a la selecció d'una plaça d'inspector de la Policia Local vacant en la plantilla de personal funcionari d'este Ajuntament de Moncada, corresponents a l'oferta d'ocupació pública de 2002. [2004/X1268]
  
La comissió municipal de govern, en sessió de data 24-11-2003, va aprovar les bases i convocatòria per a la selecció d'una plaça d'inspector de la Policia Local vacant en la plantilla de personal funcionari d'este ajuntament de Moncada, corresponent a l'oferta d'ocupació pública de 2002.
  
El termini de presentació d'instàncies serà de 20 dies naturals a comptar des de l'endemà de la publicació de l'anunci de convocatòria en el Boletín oficial del Estado.
  
Els successius anuncis relacionats amb esta convocatòria es publicaran en el Butlletí Oficial de la Província i al tauler d'anuncis de l'Ajuntament.
Diari Oficial de la Generalitat Valenciana


Sumari del DOGV 4701, del 27-02-2004 (2004/1601)

Notificació a Miguel Yust López. Expedient número V-DANU-062/2002.
------------------------------------------------------------------

### Dades del document

Número de DOGV
:   4701

Data del DOGV
:   27-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1601


Organisme emissor
:   Institut Valencià d'Habitatge, SA

Tipus de document
:   Anunci

Notificació a Miguel Yust López. Expedient número V-DANU-062/2002. [2004/Q1601]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica, als interessats que es relacionen, la resolució de desnonament administratiu per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baixos, de València, en horari de 09.00 a 13.00 hores, de dilluns a divendres, excepte festius, i disposen d'un termini, a tal fi, de 15 dies hàbils.
  
Expedient: V-DANU-062/2002
  
Codi de l'habitatge: 5102898014
  
Adreça: Sant Andreu, núm. 74, pta. bxs.
  
Població: Miramar
  
Adjudicatari: Miguel Yust López
  
Règim de cessió: accés diferit a la propietat
  
Data resolució: 28.01.2004
Diari Oficial de la Generalitat Valenciana


Sumari del DOGV 4782, del 24-06-2004 (2004/6459)

Informació pública del projecte d'urbanització per a l'àmbit del sector Lliri Blau, del sòl urbanitzable residencial de Massalfasar.
------------------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6459


Organisme emissor
:   Ajuntament de Massalfassar

Tipus de document
:   Anunci

Informació pública del projecte d'urbanització per a l'àmbit del sector Lliri Blau, del sòl urbanitzable residencial de Massalfasar. [2004/Q6459]
  
La mercantil Casas Bioclimáticas, SL, ha presentat davant l'Ajuntament de Massalfassar el projecte d'urbanització per a l'àmbit del sector Lliri Blau, del sòl urbanitzable residencial de Massalfassar, en virtut del que disposa l'article 53 de la Llei 6/1994, de la Generalitat Valenciana, Reguladora de l'Activitat Urbanística (LRAU), i pel Decret de l'Alcaldia número 72/2004 s'ha resolt exposar-lo al públic mitjançant la inserció del corresponent anunci en el Diari Oficial de la Generalitat Valenciana i en un diari d'informació general editat a la Comunitat Valenciana, amb els altres tràmits d'aplicació establits en l'article 46 de la LRAU.
  
Durant el termini de 20 dies, següents a la publicació del present anunci en el Diari Oficial de la Generalitat Valenciana, les persones interessades podran consultar el projecte a les dependències municipals de l'Ajuntament de Massalfassar, situades a la plaça de l'Església, 5, d'esta ciutat, dins de la jornada administrativa ordinària (de 09.00 a 14.00 hores), i formular les al·legacions en relació amb el seu contingut que estimen oportunes.
Diari Oficial de la Generalitat Valenciana


Sumari del DOGV 4833, del 02-09-2004 (2004/8722)

Informació pública del projecte de reparcel·lació forçosa UE 8, 9, 10 i 11 del Pla General de Bonrepòs i Mirambell.
-------------------------------------------------------------------------------------------------------------------

### Dades del document

Número de DOGV
:   4833

Data del DOGV
:   02-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8722


Organisme emissor
:   Ajuntament de Bonrepòs i Mirambell

Tipus de document
:   Anunci

Informació pública del projecte de reparcel·lació forçosa UE 8, 9, 10 i 11 del Pla General de Bonrepòs i Mirambell. [2004/Q8722]
  
L'Agrupació d'Interés Urbanístic Bras de Bonrepòs ha presentat els projectes de reparcel·lació forçosa de les UE 8, 9,10 i UE 11, del Pla General d'Ordenació Urbana d'este municipi.
  
De conformitat amb l'establit en l'article 69 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana, se sotmeten els projectes a informació pública durant el termini de 20 dies, comptadors des del sendemà de la publicació del present edicte en el Diari Oficial de la Generalitat Valenciana. Durant este termini, les persones interessades podran examinar l'expedient a les oficines municipals, i formular les al·legacions establides en els articles 69 i 70 d'esta llei.